На основу Чланова 41.43.51. и 59. Закона о запошљавању и осигурању за случај незапослености ("Сл. гласник РС", бр. 36/2009, 88/2010, 38/2015, 113/2017 и 113/2017 - др. закон), Одлуке о буџету општине Осечина за 2021. годину („Општински Службени гласник“ , бр.12/2020 од 18.12.2020. године ), Локалног акционог плана запошљавања за 2021. годину број 060-15/2021 од 17.03.2021. године Општинско веће општине Осечина, на седници одржаној дана 19.04.2021. године доноси

**ОДЛУКУ**

**О РАСПИСИВАЊУ КОНКУРСА**

**ЗА ДОДЕЛУ СУБВЕНЦИЈA ЗА САМОЗАПОШЉАВАЊЕ НЕЗАПОСЛЕНИМ ЛИЦИМА У 2021. ГОДИНИ НА ПОДРУЧЈУ ОПШТИНЕ ОСЕЧИНА**

**I ОПШТИ УСЛОВИ**

Субвенција за самозапошљавање намењена је незапосленим лицима која се воде на евиденцији Националне службе за запошљавање на подручју општине Осечина.

Субвенција за самозапошљавање додељује се незапосленом лицу у једнократном износу до **200.000,00 динара**, ради оснивања радње или привредног друштва, уколико оснивач заснива у њему радни однос.

Укупан износ средстава предвиђен Јавним позивом у 2021-ој години износи **1.000.000,00 динара.**

У току трајања јавног позива незапослено лице може само једном поднети захтев за коришћење субвенције.

**II УСЛОВИ ЗА ОДОБРАВАЊЕ СРЕДСТАВА**

Право на подношење захтева за доделу субвенције за самозапошљавање има лице које је:

- да је лице пријављено на евиденцију код Националне службе за запошљавање у тренутку расписивања Јавног позива/Конкурса за доделу средстава;

- има поднет уредно попуњен образац бизнис плана.

Право на субвенцију за самозапошљавање **не може** се остварити у следећим случајевима:

- за обављање делатности пољопривредног газдинства, удружења грађана и друштвених организација;

- за обављање делатности у области експлоатације угља, такси превоза, мењачница, коцкања и клађења и др;

- да лице које подноси захтев није користило средства по програму самозапошљавања Општине у текућој фискалној години и у протекле две фискалне године или није реализовало уговорну обавезу по неком од предходних програма општине за исту намену.

**III ЗАХТЕВ ЗА ДОДЕЛУ СРЕДСТАВА**

**Документација за подношење захтева:**

1) извод из евиденције незапослених;

2) пословни програм (бизнис план);

3) предрачун/понудa/ купопродајни уговор/предуговор за набавку основних средстава (опреме, уређаја и др.) или обртних средстава (сировине и репроматеријал потребни за обављање делатности, алати, оруђе за рад и друга добра у зависности од делатности коју ће обављати); или грађевинског материјала за адаптацију пословног простора.

**Документација која се прилаже при потписивању уговора о додели субвенције:**

- фотокопију решења о упису у регистар АПР-а или фотокопија решења надлежног органа о упису у регистар уколико ниje регистрован у АПР-у;

- фотокопија решења о ПИБ-у;

- фотокопија пријаве на обавезно социјално осигурање;

- фотокопија уговора о отварању рачуна или картице текућег рачуна;

- фотокопија картона депонованих потписа;

- фотокопија личне карте незапосленог лица са евиденције Националне службе за запошљавање;

- 2 (две) бланко сопствене менице, без протеста, заједно са са меничним овлашћењем;

- писани пристанак подносиоца захтева за прикупљање и обраду података о личности;

- изјавa незапосленог лица са евиденције НЗС о висини додељених свих других државних помоћи мале вредности у текућој фискалној години и у протекле две фискалне године.

**IV НАМЕНА СРЕДСТАВА**

Субвенција незапосленим лицима са евиденције НСЗ на подручју општине Осечина намењена је за обављање новорегистроване делатности, подстицај развоју предузетништва кроз пораст броја радњи или привредних друштава и смањивање незапослености.

**V ДОНОШЕЊЕ ОДЛУКЕ**

Општинска управа општине Осечина врши проверу поднетих захтева, односно проверу испуњености услова Конкурса и приложене документације, а Општинско веће општине Осечина доноси коначну одлуку о висини средстава која ће се исплатити подносиоцима пријава.

Средства се расподељују свим подносиоцима пријава, а висина средстава се одрећује у зависности од броја поднетих пријава тј. сразмерно броју подносилаца.

Незапослено лице може да региструје и отпочне обављање регистроване делатности почев од наредног дана од дана подношења захтева, а најкасније до датума потписивања уговора. Регистрација и отпочињање обављања регистроване делатности пре донете одлуке о додели субвенције за самозапошљавање, не ствара обавезу на страни општине Осечина да ће субвенција бити одобрена.

**VI ЗАКЉУЧИВАЊЕ УГОВОРА**

Са корисницима средстава Општина закључује уговор у року од 14 дана коначности решења Општинског већа о додели средстава.

Уговор из става 1. овог члана, у име општине Осечина закључује председник општине Осечина.

Лице је у обавези да отпочне обављање регистроване делатности најкасније до датума потписивања уговора.

**VII ОБАВЕЗЕ ПОДНОСИОЦА ЗАХТЕВА НАКОН ЗАКЉУЧИВАЊА УГОВОРА:**

Након закључивања уговора подносилац захтева **дужан је да**:

- обавља регистровану делатност у трајању од најмање 12 месеци, почев од дана отпочињања обављања делатности;

- испуњава све доспеле обавезе по основу јавних прихода, у складу са законом и томе достави доказ општини Осечина најкасније 15 дана од дана истека уговорне обавезе;

- корисник је дужан да у року од 60 дана од дана закључења Уговора са Општином, достави копију готовинског рачуна који гласи на име корисника са ценом и количином купљене робе и фискални исечак који је саставни део готовнског рачуна, или уговор за купљену робу или извршене услуге које су предмет инвестиције;

- обавести општину Осечина о свим променама које су од значаја за реализацију уговора, у року од 8 дана од дана настанка промене;

-омогући општини Осечина праћење реализације уговорних обавеза и увид у обављање делатности.

У случају да корисник средстава не реализује обавезе дефинисане уговором, **дужан је да врати износ субвенције** у року од 15 дана од дана пријема решења општине Осечина о повраћају средстава.

**VIII ОСТАЛЕ ИНФОРМАЦИЈЕ**

Образац бизнис плана може се преузети се на сајту општинa Осечина [www.osecina.com](http://www.osecina.com) или у Канцеларији за локални економски развој општине Осечина, на адреси Карађорђева 78.

**Конкурс ће бити отворен отворен oд 23.04.2021. године до 14.05.2021. године.**

Неблаговремена документација неће се узимати у разматрање.

ОПШТИНСКО ВЕЋE ОПШТИНЕ ОСЕЧИНА

Број: 060-19/2021 од 19.04.2021. године

ОПШТИНСКО ВЕЋЕ

ПРЕДСЕДНИК

Никола Томић с.р.

|  |  |  |
| --- | --- | --- |
|  |  |  |
|  |  |  |